আওয়ামী লীগ কি হেফাজতি ভোটের হেফাজত করতে পারবে? | বাতায়ন | Jugantor
শুক্রবার, ২৪ নভেম্বর ২০১৭
ই-পেপার
ফনেটিক ইউনিজয়
সার্চ

আজকের পত্রিকা
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
জাতীয়
আন্তর্জাতিক
সম্পাদকীয়
খেলা
অর্থনীতি
সারা দেশ
বিনোদন
শিক্ষাঙ্গন
ফিচার
সাহিত্য সাময়িকী (১৬ জুন, ২০১৭)ইসলাম ও জীবন (২৩ জুন, ২০১৭)সুস্থ থাকুন (২৪ জুন, ২০১৭)সুরঞ্জনা (১৯ জুন, ২০১৭)অর্থনীতি (১৮ জুন, ২০১৭)তারাঝিলমিল (২২ জুন, ২০১৭)প্রতিমঞ্চ (২০ জুন, ২০১৭)স্বজন সমাবেশ (২১ জুন, ২০১৭)প্রকৃতি ও জীবন (২৪ জুন, ২০১৭)ঘরে বাইরে (২০ জুন, ২০১৭)পরবাস (১৭ জুন, ২০১৭)বৈশাখ সংখ্যা (১৪ এপ্রিল, ২০১৭)চাকরির খোঁজ (১৬ জুন, ২০১৭)স্বাধীনতা দিবস সংখ্যা (২৬ মার্চ, ২০১৭)আন্তর্জাতিক নারী দিবস (০৮ মার্চ, ২০১৭)আলোকচিত্রে মহান স্বাধীনতা দিবস (২৭ মার্চ, ২০১৭)আলোকচিত্রে বর্ষবরণ (১৬ এপ্রিল, ২০১৭)বিচ্ছু (২৫ জুন, ২০১৭)
দ্বিতীয় সংস্করণ
বিচ্ছু
প্রথম পাতা
শেষ পাতা
খেলা
খবর
দশ দিগন্ত
আনন্দ নগর
বাতায়ন
উপসম্পাদকীয়
বাংলার মুখ
নগর-মহানগর
আইটি বিশ্ব
আজকের পত্রিকা / বাতায়ন
বদিউর রহমান    |
প্রকাশ : ২৯ জুন, ২০১৭ ০০:০০:০০ প্রিন্ট
চেতনায় বুদ্বুদ
আওয়ামী লীগ কি হেফাজতি ভোটের হেফাজত করতে পারবে?
ভোটের রাজনীতি আবার রমরমা হচ্ছে। জাতীয় নির্বাচন যেহেতু আর দূরে নয়, সেহেতু ‘হালি চার আনা চলে না’- জাতীয় নামসর্বস্ব রাজনৈতিক দলগুলোও বড় দলের লেজুড় হয়ে হলেও জাতীয় নির্বাচনে নামজারির চেষ্টায় নড়েচড়ে বসছে যেন। সম্প্রতি এরশাদের এবং তার জাতীয় পার্টির নেতৃত্বে আরেকটা কী যেন একটা মহাজোট গঠিত হয়েছে মর্মে পত্রিকায় দেখলাম। মহাজোটভুক্ত দলগুলোর কোনো-কোনোটার নাম আগে আদৌ শুনেছি কিনা তা-ও মনে করতে কষ্ট হচ্ছিল। তবে এরশাদ তার বিতর্কিত শাসনামলে বেশকিছু কাজে প্রশংসিত। সেই রেশ তার পতনের পরও বিদ্যমান। আমার বিবেচনায় এরশাদ একজন তেঁতো-সমালোচিত সফল রাজনীতিবিদ। খোদ আলী (আওয়ামী লীগ) এবং বাজাদ (বাংলাদেশ জাতীয়তাবাদী দল) এক সঙ্গে তার পতনের আন্দোলন করলেও এরশাদের জেল-পরবর্তী সময়ে তাকে নিজ পক্ষে নেয়ার জন্য কত চেষ্টাই না করেছে। এটা কি তার রাজনৈতিক সফলতার বড় প্রমাণ নয়? এখন এরশাদের জাতীয় পার্টি রবমার্কা জাসদীয় বিরোধী দলের মতো হলেও জাতীয় সংসদে বিরোধী দল তো! শেখ হাসিনার রাজনৈতিক পক্কতায় ৫ জানুয়ারির নির্বাচনে এরশাদকে নিয়ে যে হাইড অ্যান্ড সিক খেলা রাজনীতি আমরা দেখলাম, তা-ও কি এরশাদকে প্রকারান্তে রাজনৈতিক সফলতায় নিয়ে যায়নি? কারও বেলায় আপসের ক্ষেত্রে নীতি নেই, আবার কারও ক্ষেত্রে নীতির প্রশ্নে আপস নেই- যে যখন যেটা সুবিধা সেটাই প্রয়োগ করবে, অন্তত রাজনৈতিক সুবিধার স্বার্থে। অতএব যতই তাকে স্বৈরাচার বলা হয়ে থাক না কেন, বাংলাদেশের রাজনীতির বিবেচনায়, আমার মতে এরশাদ একজন সফল রাজনীতিবিদ। মঞ্জু হত্যার মামলায় শাস্তি এড়াতেই হোক অথবা বহাল তবিয়তে বাকি জীবন জেলের বাইরে থাকার ইচ্ছাতেই হোক, তিনি কিন্তু তার রাজনৈতিক অস্তিত্ব সার্থকভাবেই টিকিয়ে রেখেছেন। আলীও বাজাদকে ‘একহাত’ নিতে এরশাদকে ঠিকভাবেই কাজে লাগিয়েছে। এতে আলী এবং জাপা তথা হাসিনা এবং এরশাদ উভয়েই উপকৃত হয়েছেন। এবারের এরশাদের মহাজোট গঠনও নাকি হাসিনার আরেক কৌশল এবং বাজাদ থেকে অনেককে সরিয়ে রাখার খেলা। আমরা ধারণা করছি, আগামী নির্বাচনেও হাসিনা-এরশাদের রাজনৈতিক সখ্য অটুট থাকবে, তারা দুজনেই ‘পপিচুস’-এর অর্থাৎ পরস্পর পিঠ চুলকানি সমিতির নেতা থাকবেন।
এরশাদের সঙ্গে সখ্যের বিষয়টি ইতিমধ্যে রাজনৈতিক অঙ্গনে স্বীকৃত। কিন্তু হেফাজতে ইসলামের সঙ্গে হাসিনার সখ্য কীভাবে বিবেচনা করা হবে? হেফাজতে ইসলামের স্বীকৃত রাজনৈতিক ফোরাম নেই; কিন্তু তারা একটা শক্তি বটে। ২০১৩’র ৫ মে’র মহাসমাবেশে দেয়া কিছু বক্তব্য এবং পরবর্তী কর্মসূচি এ আলামত বহন করে যে, তারা নিজেরা রাজনীতি না করলেও রাজনৈতিক শক্তি হিসেবে তাদের বিবেচনা করতে হবে। তাদের দাবি, ক্ষমতায় থাকতে হলে তাদের বিবেচনা করতে হবে- এমনতরো ‘সুর’তো রাজনৈতিক শক্তিরই সুর। ২০১৩’র ১৩ এপ্রিল দৈনিক যুগান্তরে প্রকাশিত আমার লেখা ‘হেফাজতে ইসলাম কি রাজনৈতিক শক্তি হতে চাইবে?’-তে আমি পরিষ্কারভাবে হেফাজতের রাজনৈতিক অভিলাসের প্রতি ইঙ্গিত করেছিলাম। তখন একটি সতর্কবাণী উচ্চারণ করেছিলাম, রাজনৈতিক শক্তি হিসেবে আত্মপ্রকাশের খায়েশ থেকে থাকলে হেফাজতেক অবশ্যই মনে রাখতে হবে, এদেশের ধর্মপ্রাণ মুসলমান ইসলামপ্রিয়, নবীপ্রিয় অবশ্যই; কিন্তু ধর্মকে পুঁজি করে রাজনীতি করাকে একদমই পছন্দ করে না। ঢাকা দখলের তথা শাপলা-চত্বরে অবস্থান দীর্ঘায়িত করার অপচেষ্টা সরকার কঠোর হস্তে নিয়ন্ত্রণ করে, হেফাজত বেকায়দায় পড়ে, তাদের কয়েক নেতা আটক হয়, মামলা হয় এবং পরে তারা একটু ‘চুপ’ হয়ে যায়। তাদের নেতা আল্লামা শফীর নারীবিষয়ক এক উক্তিকে শেখ হাসিনা লুফে নিয়ে তাকে ‘তেঁতুল হুজুর’ বলতেও দ্বিধা করেননি। আল্লামা শফীর অশোভন বক্তব্যকে রাজনৈতিক-প্যাঁচে ফেলে হেফাজতকে আরও ঘায়েলের কম চেষ্টা হয়নি। কিন্তু হেফাজত ভেতরে-ভেতরে শক্ত হয়, কৌশল পাল্টায়, কওমি মাদ্রাসার সার্টিফিকেট স্বীকৃতি নিয়ে স্বপ্ন বুনে। হেফাজত সফলও হয়, সরকার স্বীকৃতি দেয়। খোদ শেখ হাসিনা আল্লামা শফীর সঙ্গে সৌজন্য বিনিময়ের উসিলায় কথা বলেন। এক্ষেত্রে দুজনই দুজনের স্বার্থ বিবেচনায় নেন। আল্লামা শফীর উদ্দেশ্য কওমি মাদ্রাসার সরকারি স্বীকৃতি নিয়ে নিজেদের শক্তি সরকারকে স্বীকারে বাধ্য করা। অপরদিকে শেখ হাসিনার উদ্দেশ্য, আগামী জাতীয় নির্বাচনে আল্লামা শফীর হেফাজতে ইসলামের ভোটারদের কাছে টানা। যতই আলী কিংবা শেখ হাসিনা বলুক না কেন, কওমি স্বীকৃতিতে রাজনৈতিক ফায়দা আদায়ের কোনো উদ্দেশ্য নেই, সে ফ দেশের এক বড় সংখ্যক ছাত্রছাত্রীর ভবিষ্যৎ বিবেচনার দায়বোধ থেকেই এ ফয়সালা, আমরা তা বিশ্বাস করতে চাই না, বস্তুত রাজনৈতিক লাভের হিসাব ছাড়া হাসিনার মতো পাকা-রাজনীতিক তার সমালোচিত ‘তেঁতুল হুজুরের’ এত কাছে আসতেন না। হোক রাজনৈতিক উদ্দেশ্যে, আমরা তাতে আপত্তি করব না। এরশাদকে কাছে টানতে পারলে, মতিয়াকে দলে নিতে পারলে, মেনন-বাদল এমনকি ট্যাংকে লাফানো ইনুকে বুকে নিতে পারলে একজন ধর্মীয় নেতাকে, হোক না তার ভাষায় তেঁতুল হজুর, কাছে টানতে আপত্তি কোথায়?
কিন্তু আপত্তি হচ্ছে অন্য জায়গায়। হেফাজতের ৫ মে’র অবস্থান যেভাবে নিয়ন্ত্রণ করা হয়েছে তাতে আমরা খুশি হলেও হেফাজত কি তা মনে রাখেনি বা রাখবে না? আদালত প্রাঙ্গণ থেকে ভাস্কর্য, হেফাজতের ভাষায় মূর্তি, সরানোতে হাসিনাকে ধন্যবাদ জানালেও আবার ভাস্কর্য প্রতিস্থাপনের পর হেফাজতের কঠোর নেতিবাচক আচরণ কি আলীকে মনে করিয়ে দেয় না যে হেফাজত তাদের নিজস্ব চাহিদায় এবং নীতিতে অটল? আলীর এমন ভাবার কোনো যুক্তিসঙ্গত কারণ আমরা দেখি না, কওমি-সার্টিটিকেট দিলেই আর আদালত প্রাঙ্গণ থেকে ভাস্কর্য সরালেই হেফাজত আলীর হয়ে ‘বাকবাকুম’ করবে। ৫ মে’র হেফাজতি-মহাসমাবেশে সমর্থন জানিয়েছিল কারা? মঞ্চে হাজির হয়েছিল কারা? ঢাকাবাসীকে হেফাজতিদের খাদ্য-পানি দিয়ে সাহায্য করতে বলেছিল কারা? তারা কি হেফাজতের আপন হবে, না আলী? আলী সরকার তাদের সমাবেশ থেকে উৎখাত করেছে, তারা যতই জ্বালানো-পোড়ানোর আন্দোলন করুক না কেন, অন্য অনেক দল তো তাদের পাশে ছিল। ভোটের সময়ে হেফাজত কাদের কথা বেশি বিবেচনা করবে? এ প্রশ্নের উত্তর বড়ই গুরুত্বপূর্ণ। আলী যদি হেফাজতি ভোট হিসাব করে বাজাদকে আরও ঘায়েল করার স্বপ্ন দেখে থাকে তাহলে আমরা বলব, সমীকরণটা তত সহজ নয়। জামায়াতে ইসলামীর সঙ্গেও তো আলী এক সময়ে আন্দোলনে গাঁটছড়া বেঁধেছিল; কিন্তু আলীর সাথে কি ওই জামায়াতিরা পরে নির্বাচনে ছিল? না, ছিল না, তারা তাদের পাকিস্তানি ভাবাদর্শে বিশ্বাসী বাজাদের সঙ্গে ছিল, বাজাদের জোটে ছিল, বাজাদের সরকারেও ছিল। অনুরূপভাবে হেফাজতিদের ভোট আলী পাবে, না পেলেও অন্তত বাজাদ থেকে হেফাজতিদের সরানো যাবে- এ দুটো ধারণার কোনোটাই সত্য না-ও হতে পারে। জামায়াতিদের সঙ্গে হেফাজতিদের মতাদর্শ ভিন্ন হতে পারে; কিন্তু তাই বলে জামায়াতির শত্রু আলী কেন তাদের বন্ধু হবে? চিন্তা-চেতনায় হেফাজতিরা, আমার মনে হয়, আলী থেকে বাজাদকে বেশি নিজ-ঘরানার ভাবতে স্বচ্ছন্দবোধ করে এবং করবেও। অতএব ভোটের সময়ে হেফাজতিদের অবস্থান বিনা প্রশ্নে আলীর ঘরের ভাবা যাবে না।
হেফাজত শেখ হাসিনার কাছ থেকে সম্প্রতি অন্তত দুটো দাবি আদায় করতে সক্ষম হয়েছে। এক. কওমি মাদ্রাসার একটা পর্যায়ের সার্টিফিকেট স্বীকৃতি এবং এর সমমান; দুই. সর্বোচ্চ আদালত প্রাঙ্গণ থেকে দেবীর ভাস্কর্য, হেফাজতি ভাষায় মূর্তি সরানো। আলী ঠিক রোজার আগেআগেই কাজটা সম্পন্ন করতে পারায় হেফাজত খুশি হয়, হাসিনাকে কৃতজ্ঞতা জানায়। কিন্তু পাল্টা চাপে আবার ওই ভাস্কর্য এ্যানেক্স ভবনের সামনে প্রতিস্থাপন করায় হেফাজত সুর পাল্টিয়ে ফেলে, সৌজন্যবশত একটু নীরবও থাকেনি। এ থেকে আলী কি অনুধাবন করতে পারবে না, হেফাজত একচ্ছত্রভাবে তাদের দাবি শতভাগ পূরণ চায় এবং দাবি পূরণে আলী সরকারকে কঠোর চাপে রাখতে চায়? আমরা হাসিনার রাজনৈতিক পক্কতায় আস্থা রাখি, তার রাজনৈতিক কূট-কৌশলেরও প্রশংসা করি; কিন্তু সাম্প্রদায়িক মনমানসিকতার হেফাজতের সঙ্গে ‘মাখামাখি’ পছন্দ করি না। রাজনৈতিক মিশামিশি পর্যন্ত হয়তো মেনে নেয়া যায়; কিন্তু কোনোক্রমেই এদের সঙ্গে মাখামাখি কাম্য হতে পারে না। আমাদের বিশ্বাস, বিশাল উন্নয়ন কর্মযজ্ঞের কারণে, বিদ্যুতের অভাবনীয় সাফল্যে, পদ্মা সেতু নির্মাণসহ বেশকিছু মেঘাপ্রকল্পের অগ্রগতির কারণে আগামী নির্বাচনেও কিছু আওয়ামী স্বেচ্ছাচারিতা এবং অন্তর্কলহ সত্ত্বেও আলী সফল হবে। এ সাফল্যের জন্য হেফাজতি কিংবা জামায়াতিদের ভোট হিসাব করার কোনো প্রয়োজন নেই। বাজাদ এখন ধরতে গেলে কোমর ভাঙা, জামায়াত ধরাশায়ী, জাপা তো আলীর কোলেই- তাহলে আলীর আর ভয় কোথায়? হ্যাঁ, ভয় একটা অবশ্য আছে এবং তা হল আলীর অন্তর্কলহ এবং অন্তর্ঘাত। মনে রাখতে হবে, স্থানীয় সরকার নির্বাচনের বেশকিছু অভিজ্ঞতায় দেখা গেছে, আলীর শত্রু আলী, শুধু আলীর প্রতিদ্বন্দ্বী আলী নয়। এ অবস্থায় বনের আরেকটা পাখির আশা না করে নিজের হাতের পাখিটা ধরে রাখায় ব্রতী হওয়া বেশি কাম্য। আমরা আশা করব, আলী নিজের ঘরের দিকে বেশি মনোযোগী হবে, বন্যমার্কা সাম্প্রদায়িক চেতনার বাজাদ ঘরানার হেফাজতিদের দিকে নয়। আমরা বলব, আলী হেফাজতিদের জন্য যতই করুক না কেন, হেফাজতিরা আলীর ওপর ‘প্রতিশোধ’ নেয়ায় সচেষ্ট থাকবে। তাই আলীর কাছে আমাদের প্রশ্ন- আলী কি হেফাজতি ভোটের হেফাজত করতে পারবে?
বদিউর রহমান : সাবেক সচিব, এনবিআরের সাবেক চেয়ারম্যান

আরো পড়ুন
কমরেডের ইচ্ছামৃত্যু!
সৌদি আরবের সংস্কারে সৌদিরা কতটা খুশি
শীর্ষ খবর
সর্বশেষ খবর
জাতীয়
১১৩ শ্রমিকের মৃত্যু, পাঁচ বছরেও মালিকের শাস্তি হয়নি
এমসিকিউ-মৌখিকে নিয়োগ পৌনে পাঁচ হাজার ডাক্তার
আন্তর্জাতিক
সিরিয়ায় নতুন সংবিধান, জাতীয় ঐক্য গঠনের সিদ্ধান্ত
আপনাদের সেবক হওয়ার অঙ্গীকার করছি: জিম্বাবুয়ের নতুন নেতা
রাজনীতি
প্রার্থী জট নিয়ে কৌশলী আ’লীগ পুনরুদ্ধারে সক্রিয় জাতীয় পার্টি
বিএনপিকে আর জ্বালাও-পোড়াও করতে দেয়া হবে না
খেলা
নেইমার-কাভানির এক হালি, পিএসজির গোল উৎসব
গ্রুপ চ্যাম্পিয়ন হয়ে নক আউট পর্বে বার্সা
রাজধানীতে পুলিশের সাথে ‘বন্দুকযুদ্ধে’ নিহত ১
আটক সৌদি প্রিন্সদের নির্যাতনে মার্কিন নাগরিক ভাড়া!
পৃথিবীর ভূস্বর্গ কাশ্মীরের হজরতবাল মসজিদ
প্রার্থী জট নিয়ে কৌশলী আ’লীগ পুনরুদ্ধারে সক্রিয় জাতীয় পার্টি
কেন্দ্রীয় ব্যাংকের ডিজি নিয়োগে নীতিমালা নেই
অতিরিক্ত সচিব হচ্ছেন দেড়শ’ কর্মকর্তা
দিনাজপুরের সঙ্গে সারাদেশের যোগাযোগ বিচ্ছিন্ন, দুর্ভোগে যাত্রীরা
১১৩ শ্রমিকের মৃত্যু, পাঁচ বছরেও মালিকের শাস্তি হয়নি
বারী সিদ্দিকীর দাফন নেত্রকোনার বাউল বাড়িতে
নারীদের নেইল পলিশ ব্যবহারে ইসলামের বিধান
প্রথম পাতা
শেষ পাতা
খবর
নগর-মহানগর
সম্পাদকীয়
উপসম্পাদকীয়
বাতায়ন
আইটি বিশ্ব
দশ দিগন্ত
আনন্দ নগর
খেলা
বাংলার মুখ
শোক সংবাদ
দ্বিতীয় সংস্করণ
RSS Feed
Mobile App
ভারপ্রাপ্ত সম্পাদক : সাইফুল আলম, প্রকাশক : সালমা ইসলাম
প্রকাশক কর্তৃক ক-২৪৪ প্রগতি সরণি, কুড়িল (বিশ্বরোড), বারিধারা, ঢাকা-১২২৯ থেকে প্রকাশিত এবং যমুনা প্রিন্টিং এন্ড পাবলিশিং লিঃ থেকে মুদ্রিত।
পিএবিএক্স : ৮৪১৯২১১-৫, রিপোর্টিং : ৮৪১৯২২৮, বিজ্ঞাপন : ৮৪১৯২১৬, ফ্যাক্স : ৮৪১৯২১৭, সার্কুলেশন : ৮৪১৯২২৯। ফ্যাক্স : ৮৪১৯২১৮, ৮৪১৯২১৯, ৮৪১৯২২০
E-mail: jugantor.mail@gmail.com, news.jugantor@gmail.com
Design and Developed by
© ২০০০-২০১৭ সর্বস্বত্ব সংরক্ষিত
উপরে
শিরোনাম :
রাজধানীতে পুলিশের সাথে ‘বন্দুকযুদ্ধে’ নিহত ১       ১১৩ শ্রমিকের মৃত্যু, পাঁচ বছরেও মালিকের শাস্তি হয়নি       বারী সিদ্দিকীর দাফন নেত্রকোনার বাউল বাড়িতে       চুক্তি বাস্তবায়নে বাধা হতে পারে মিয়ানমারের সেনা কর্তারা       ঋণ অনুমোদনে চাপ দিতেন বাচ্চু